શહેરભરમાંથી સામાન્ય દિવસોમાં ઘરે ઘરેથી કચરો એક‌િત્રત કરવા માટે તંત્રની ડોર ટુ ડમ્પની નવી‌ સિસ્ટમ હેઠળ દૈનિક ૧૧૦૦થી ૧ર૦૦ મેટ્રિક ટન કચરો પીરાણા ડમ્પ સાઇટ પર ખડકાય છે, જોકે દિવાળીની સાફ-સફાઇના આ દિવસોમાં દૈનિક કચરો વધીને ૧૩૦૦થી ૧૪૦૦ મેટ્રિક ટન થયો છે. દરરોજના સરેરાશ કચરા કરતાં હાલમાં ર૦૦ મેટ્રિક ટન કચરો વધુ ડમ્પ સાઇટ પર ઠલવાઇ રહ્યો છે. આ ઉપરાંત ડે‌બ્રીજના જથ્થામાં બમણો વધારો થયો છે. સામાન્ય રીતે દૈનિક ૧૦૦ મેટ્રિક ટન ડેબ્રીજના બદલે અત્યારે ર૦૦ મે‌િટ્રક ટન ડેબ્રીજ નીકળી રહ્યો છે. આમ, દિવાળી પહેલાંના આ દિવસોમાં સરેરાશ કરતાં ૩૦૦ મેટ્રિક ટન વધારાનો કચરાે અને ડેબ્રીજ નીકળી રહ્યો છે.